edisnord/MILQA-question-generation huggingface dataset:
qgen: title: Közönséges pörölycápa context: A közönséges pörölycápa főleg aktív ragadozó, bár a döghúst sem veti meg. Tápláléka elsősorban kisebb cápafajokból (akár a kisebb fajtársaiból is), rájákból, csontos halakból és fejlábúakból tevődik össze. Az előbbiek mellett kisebb mértékben rákokat, például rövidfarkú rákokat (Brachyura), homárokat, garnélákat és kacslábú rákokat (Cirripedia) is fogyaszt. A hosszú zsinóros halászatban használt csalikat is lelopkodja, bár ez gyakran halálos lehet a számára. Néhol táplálékának nagy részét a tüskésrájafélék alkotják. A tüskésrájafélék mérgező tüskéi gyakran a cápa szájába fúródnak, de ez sem akadályozza meg a zsákmányszerzésben. Európa északibb részein heringalakúakkal és farkassügérrel (Dicentrarchus labrax), míg Észak-Amerika vizeiben foltos királymakrélával (Scomberomorus maculatus) és a heringfélék közé tartozó Brevoortia-fajokkal táplálkozik. Dél-Afrika tengeri vizeiben kalmárokra (Teuthida) és a kontinentális selfek szélein található korallzátonyok közelében úszó heringrajokra vadászik. Amikor eléri a 2 méteres hosszúságot, már cápákra és rájákra is rátámad. Ausztrália környékén az étrendjén főleg a kalmárok szerepelnek, de a csontos halakat sem veti meg.

Kérdések:
Eszik-e döghúst a közönséges pörölycápa?
Miért halálos a közönséges pörölycápára, ha csalikat lopkod?
Megmérgezik-e a közönséges pörölycápát a tüskésráják mérgező tüskéi?
Mit eszik a közönséges pörölycápa Európa északibb részein?
Mikor kezd cápákra támadni a közönséges pörölycápa?
Mivel táplálkozik a közönséges pörölycápa Ausztrália környékén?
qgen: title: Közönséges pörölycápa context: A közönséges pörölycápa, akár a többi nembeli társa, elevenszülő hal, vagyis a kis pörölycápák az anyjuk testéből kelnek ki. Miután a kis cápák felélték a szikzacskóik „sárgáját”, a szikzacskók az emlősök méhlepényéhez hasonló burokká alakulnak át, és ezen keresztül táplálja az anyacápa a kicsinyeit. Az ivarérettséget a nőstények 270 centiméteresen, a hímek 210–250 centiméteresen érik el; bár ezt az élőhely is befolyásolja. 10–11 hónapos vemhesség után a nőstény 20–50 fős szaporulatnak ad életet. Az ellések a sekély partmenti vizekben történnek meg; ilyen hely az észak-karolinai Bulls Bay. A kis közönséges pörölycápák születésükkor 50–61 centiméteresek. Dél-Afrikában frissen párosodott nőstényeket fogtak ki februárban, míg Ausztráliában ellésre kész nőstényeket novemberben. Az ellések január és március között történnek, körülbelül ugyanekkor a nőstényeknél újból elindul az ovuláció.
Becslések szerint ez a pörölycápafaj 20 évig, vagy akár még ennél tovább is élhet.

Kérdések:
Mit jelent, hogy a közönséges pörölycápa elevenszülő?
Emlős állat-e a közönséges pörölycápa?
Hogyan táplálkoznak a közönséges pörölycápa kicsinyei?
A hím vagy a nőstény közönséges pörölycápák hosszabbak, amikor ivaréretté válnak?
Mennyi ideig tart a közönséges pörölycápa vemhessége?
Milyen a víz a Bulls Bayben?
Mekkorának születnek a kis közönséges pörölycápák?
Hány kis közönséges pörölycápa marad életben egy-egy szaporulatból?
Hány kis közönséges pörölycápa születik egy-egy szaporulatból?
Mitől függ, hogy hány kis közönséges pörölycápa születik egy-egy szaporulatból?
Hol születnek meg a kis közönséges pörölycápák?
Hány évig él a közönséges pörölycápa?
Az év melyik szakában születnek a kis közönséges pörölycápák?
Meddig gondozza kicsinyeit a közönséges pörölycápa?
qgen: title: Közönséges pörölycápa context: Mint sok más nagytestű cápafaj, a közönséges pörölycápa is halálos sérüléseket okozhat az embernek, emiatt a közelében vigyázni kell. Bár nagyobb rokonának, a nagy pörölycápának 34 cápatámadást tulajdonítanak, legalábbis a Nemzetközi Cápatámadás Archívum (International Shark Attack File, ISAF) adatai szerint, meglehet, hogy a kisebbik rokon, azaz a szóban forgó cápa kevesebbszer támadott az emberre. Ez a hidegebb élőhelyének is köszönhető, mivel a közönséges pörölycápa lakta vidékeken kevesebb fürdőző van. Kalifornia déli vizeiben ez a cápafaj gyakran ellopkodja a sporthorgászok és a búvárok zsákmányát.

Kérdések:
Kis vagy nagy testű a közönséges pörölycápa?
Hány ember halt már bele a közönséges pörölycápa támadásába?
Veszélyes-e a közönséges pörölycápa az emberre?
Mely szervezet regisztrálja a cápatámadásokat?
Milyen kárt okoz a közönséges pörölycápa Kalifornia déli vizeiben?
Milyen módszerrel lopja el a búvárok zsákmányát a közönséges pörölycápa?
qgen: title: Közönséges pörölycápa context: Ezt a cápát világszerte ipari méretekben halásszák. A legfőbb halászható helyei a következő országok tengeri vizeiben vannak: az Amerikai Egyesült Államok mindkét partja, Brazília, Spanyolország, a Kínai Köztársaság, a Fülöp-szigetek, Ausztrália délnyugati része és Nyugat-Afrika; ezekben a térségekben főleg hálóval és hosszú zsinórokkal halásszák. Mivel a halászok nem jelentik be – gyakran összetévesztve ezt a fajt más nagytestű nembeli fajokkal –, hogy melyik pörölycápafajból mennyit fogtak ki, a kifogott közönséges pörölycápák száma nem ismert. Frissen, fagyasztva, sózva vagy füstölve árusítják, de mivel húsa néha mérgező lehet, egyes halpiacokon nem kedvelik. Úszóit az úgynevezett cápauszonylevesbe főzik; az összes pörölycápa közül a közönséges pörölycápa úszójának van a legnagyobb értéke. Kint a tengeren a kihalászott halaknak gyakran csak az úszóját vágják le; a haldokló testet visszadobják a vízbe. A bőrét a bőriparban, míg a fel nem használt testrészeit a tenyésztett halak táplálékaként hasznosítják. Májolajából vitaminokat készítenek. A hagyományos kínai orvoslásban is felhasználják különböző testrészeit.

Kérdések:
Lehet-e tudni, hány a közönséges pörölycápát fognak ki a halászok?
Miért nem lehet tudni, hány közönséges pörölycápát fognak ki a halászok?
Mitől válhat mérgezővé egyes közönséges pörölycápák húsa?
Milyen formában kapható a közönséges pörölycápák húsa?
Melyik testrésze a legértékesebb a közönséges pörölycápának?
Mit készítenek a közönséges pörölycápák uszonyából?
Melyik nép kedvelt étele a cápauszonyleves?
Hogyan halásszák a közönséges pörölycápát?
Elpusztul-e közönséges pörölycápa, ha levágják az úszóját?
Milyen termékek készülnek a közönséges pörölycápa bőréből?
Milyen vitamin található a közönséges pörölycápák májolajában?
Milyen betegségekre használják a hagyományos kínai orvoslásban a közönséges pörölycápa testrészeit?
qgen: title: Közönséges pörölycápa context: A sporthorgászok is kedvelik. Néha egyéb cápafajoknak és tonhalaknak szánt halászhálókba, valamint az emberek védelmét szolgáló, úgynevezett cápahálókba (hálók, amelyek a fürdőzök biztonságáért vannak kitéve a tengerpartok közelében) gabalyodik bele. Jelentős mellékfogásként jelentkezhet más halfajok horgászatakor. 1978 és 1990 között a dél-afrikai KwaZulu-Natal tartomány vizeiben évente kevesebb mint tíz közönséges pörölycápa került a halászhálókba. Ettől eltérően 1972–1990 között az ausztráliai Új-Dél-Walesben a 4715 kihalászott cápának a fele e fajból származott.

Kérdések:
Mit nevezünk cápahálónak?
Igaz-e, hogy cápahálóval vadásznak a közönséges pörölycápára?
Hogyan fognak közönséges pörölycápát a sporthorgászok?
Miért szeretik a sporthorgászok a közönséges pörölycápát?
Melyik földrészen található Új-Dél-Wales?
qgen: title: Közönséges pörölycápa context: Manapság, ahogy a neve is utal rá, közönséges cápafajnak számít. A Természetvédelmi Világszövetség (IUCN) a globális állományt kevésbé sebezhető fajként tartja számon. Új-Zéland vizeiben szigorúan tilos a halászata, emiatt a szigetország északnyugati partjainál ez a cápafaj fordul elő a legnagyobb számban. Az eddigi adatok szerint úgy tűnik, hogy Ausztrália déli részén nemigen hat az állományaira a halászat. Az USA keleti partjai mentén a halászatát a Nemzeti Tengeri és Halászati Szolgálat (National Marine Fisheries Service; NMFS), valamint az Atlanti-óceáni Cápahalászati Terv (Atlantic shark Fishery Management Plan; FMP) szabályozza. A közönséges pörölycápa rajta van a Nagy partmenti cápa listán.

Kérdések:
Szabad-e Új-Zéland környékén közönséges pörölycápát fogni?
Kik állítják össze a Nagy partmenti cápa-listát?
Milyen célból készül a Nagy partmenti cápa-lista?
Melyik szervezet neve rejlik az IUCN betűszó mögött?
Csökken-e Ausztrália déli részén a közönséges pörölycápák állománya attól, hogy halásszák őket?
Melyik cápafajból él a legtöbb Új-Zéland északnyugati partjainál?
Mit jelent az, hogy egy állatfaj közönséges?
qgen: title: Kőszeg context: Kőszeg (németül: Güns, horvátul: Kiseg, vendül: Küseg, történelmi szlovák neve: Kysak) város Vas megye nyugati szélén, az osztrák határ közelében. A Kőszegi járás központja. Városrésze: Kőszegfalva.
Gazdag múltja révén sokszor jelentős szerepet töltött be Magyarország és Ausztria történelmében. Vas vármegyében egyedüliként már 1328-ban királyi városi címet kapott, amelyet 1648-ban szabad királyi városi ranggal erősítettek meg. 1532-ben Jurisics Miklós várkapitány megvédte városát a török elleni támadástól, ezáltal megakadályozva Nyugat-Magyarország és Bécs elfoglalását. A város sikeres helytállása először a hírnevet, majd a gazdaság felvirágzást hozta el. Mivel ezt követően a háborúk már elkerülték, mára országunk műemlékekben egyik leggazdagabb városa lett. A történelmi városközpont felújításáért 1978-ban Hild János-díjat kapott, majd 2004-ben a Magyar Televízió nézőinek szavazata alapján az „Az év települése” címet érdemelte ki. 2009-ben „Magyarország legjobban fejlődő ökoturisztikai desztinációja” címet érte el a Kőszegi-hegység településein működő Írottkő Natúrparkért Egyesület. A Kőszegi Tájvédelmi Körzet központja, számos látnivalót kínálva a természet szerelmeseinek.

Kérdések:
Hogy nevezik a horvátok Kőszeget?
Melyik megyében található Kőszeg?
Hány királyi város volt Vas vármegyében 1328-ban?
Hol volt várkapitány Jurisics Miklós?
Mikor volt utoljára háború Kőszegen?
Hol lehetett szavazni az év településére 2004-ben?
Ki volt Hild János?
Miért kapott Kőszeg Hild János-díjat?
qgen: title: Kőszeg context: A városban három kultúra keveredik: a magyar, a német és a horvát. A németek a 200 évig tartó osztrák fennhatóság alatt települtek be, míg a horvátok a török támadását követően. A nemzetközi kapcsolatokat a testvérvárosok, a Douzelage szervezet és a színes városi programok jelentik. Kőszegen egyetem működik.
A szőlészetet és borászatot a rómaiak honosították meg, majd erről 1279-ben is említést tesznek, illetve az 1740-től vezetett „Szőlő jövésnek könyve” tanúskodik. Természeti szépségei mellett a város területén mérték Magyarország legnagyobb hóvastagságát (151 cm) és a legtöbb csapadékot (1510 mm).
A városhoz kötődő híres emberek elsői között említendő Ottlik Géza író, az Iskola a határon című könyv szerzője és Chernel István ornitológus, a síelés megszállottja, valamint Lóránt Gyula, az Aranycsapat tagja.

Kérdések:
Mikor települtek a horvátok Kőszegre?
Melyek Kőszeg testvérvárosai?
Milyen egyetem található Kőszegen?
Hol volt Magyarországon a legvastagabb hó?
Ki volt Chernel István?
qgen: title: Kőszeg context: Kőszeg Magyarországon, a Nyugat-Dunántúlon, a Nyugat-Dunántúl turisztikai régióban, Vas megye nyugati szélén, az osztrák határ mentén fekszik, Bécstől 110 km-re délre, Budapesttől 260 km-re nyugatra, Graztól 130 km-re északkeletre, Szombathelytől 18 km-re északra, Felsőpulyától 15 km-re délre. A Kőszegi kistérség és a Kőszegi Tájvédelmi Körzet központja, városrésze: Kőszegfalva. Hazánk schengeni egyezményhez való 2007-es csatlakozásával megszűnt határvárosi szerepe, kapcsolatai könnyebbé váltak a vonzáskörzetének számító egykori Kőszegi járás területével.

Kérdések:
Mekkora a távolság Budapest és Kőszeg között?
Milyen szerepe volt Kőszegnek 2007 előtt?
Miért szűnt meg Kőszeg határvárosi szerepe?
Mit tartalmaz a schengeni egyezmény?
Melyik irányban található Felsőpulya Kőszegtől?
qgen: title: Kőszeg context: Az állatvilágra a Noricum faunakörzet kelet-alpesi és hegyvidéki jellege jellemző. A talajlakókat a százlábúak és az ikerszelvényesek jellemzik, míg a felszínen a futóbogarak, szarvasbogarak élnek, de találunk kullancsokat is. A források és patakok környékén fordul elő a foltos szalamandra. A napsütötte réteken, erdei tisztásokon gyakori a fürge gyík. A területen élő madarak közül említést érdemel a kabasólyom, a búbos banka az nagy őrgébics, ritka vendég a fekete gólya. A madárállomány megfigyelésében jelentős érdeme volt Bechtold Istvánnak. Az emlősök közül nagy számban fordul elő az erdei egér, pocok és cickány, szarvasfélék. Gyakori a mókus, ritkább a nagy pele, muflon, zerge, a sün és a denevérek. Ragadozók közül sok a róka, a borz, a nyuszt, a nyest, a menyét.

Kérdések:
Hol él a foltos szalamandra?
Milyen állat a nyuszt?
Miből van több Kőszeg környékén: nagy peléből vagy mókusból?
Hol élnek az ikerszelvényesek?
Van-e fehér gólya Kőszegen?
qgen: title: Kőszeg context: Lásd még: a Kőszeg ostroma cikket
Kőszeg történelmének legnevesebb eseménye az 1532-ben lezajlott ostrom. Jurisics Miklós várkapitány vezetésével a viszonylag kis számú várvédő visszaverte a Bécs ellen vonuló, többszörös túlerőben lévő török sereget. Az ostrom előzménye, hogy 1529-ben a Bécs felé vonuló I. Szulejmán szultán seregei feldúlták a város környékét, elpusztítva a szomszédos Borsmonostor cisztercita apátságát is. I. Ferdinánd elrendelte, hogy a város úrbéri tartozását a falak erősítésére fordítsák, továbbá 1530-ban Jurisics Miklóst és Joseph Lamberg krajnai főkapitányt Isztambulba küldte. 1532. augusztus elején érte el a várost Ibrahim nagyvezír előhada, és ötnapi felvonulást követően augusztus 10-én kezdetét vette az ostrom.

Kérdések:
Miért küldte I. Ferdinánd Isztambulba Jurisicsot?
Kik pusztították el Borsmonostor apátságát?
Merre tartottak I. Szulejmán seregei?
Melyik szerzetesrend használta Borsmonostort?
Ki volt Kőszeg várának kapitánya 1532-ben?
Kik ostromolták Kőszeget 1532-ban?
Hogyan sikerült Jurisicsnak visszavernie a török túlerőt?
qgen: title: Kőszeg context: A Szulejmán szultán által vezetett, az akkori világ legerősebb 150 000 főnyi török seregéből 60–70 000 – ebből 15 000 janicsár – fordult a vár és a város ellen. Jurisics néhány száz katonájával és 700 idemenekült jobbággyal húsz napig védte a várat, aminek falai között még 1800 asszony és 2300 gyermek is volt. A török 19-szer intézett támadást, miközben a falakat is aláaknázta, és egyszer 10 öl hosszban fel is robbantotta. Az oszmán sereg a várárkokat várfal magasságig három irányban feltöltve támadta, ami ellen gyújtogatással védekeztek. A sikertelen ostromot követően augusztus 30-án, a vár elfoglalása nélkül, de annak jelképes átadásával, megkésve vonultak Bécs felé, így ott már az egyesült keresztény zsoldoshadsereg várta az ütközetet. A kőszegi védőket segítette a védmű erőssége, a hősies helytállás és a hetekig tartó esőzések is.

Kérdések:
Hány török ostromolta Kőszeget?
Kik voltak a janicsárok?
Mi várta az oszmán sereget Bécsnél?
Elfoglalták-e a törökök Kőszeget?
Hány napig állták Jurisicsék a török ostromot?
Hogyan járultak hozzá az esőzések Jurisicsék gyűzelméhez?
qgen: title: Kőszeg context: A szultán a Király-völgy és a Kálvária-hegy közötti dombról követte az eseményeket. Ez azóta a Szultán-domb elnevezést viseli. Az ostrom emlékére Kőszegen nem csak délben, hanem délelőtt 11 órakor is meghúzzák a harangokat. A hagyomány szerint Ibrahim pasa sátrának helyét a Petőfi téren, a mai sporttelepen álló Szent Lénárd-kápolna jelöli. A következő évben a császár a harcban megsebesült Jurisicsot báróvá emelte, majd a várat 1537-ben örökbirtokul adományozta neki, 1538-ban pedig az öt alsó-ausztriai terület kapitánya lett. A csata emlékére 2007-től a Félhold-Telihold rendezvények elevenítik fel a hőstetteket.

Kérdések:
Hol található a Szultán-domb?
Mikor harangoznak Kőszegen?
Melyik szultán miatt nevezik Szultán-dombnak a Szultán-dombot?
Mi épült Ibrahim pasa sátrának helyén?
Mi történt az ostrom alatt Jurisiccsal?
qgen: title: Kőszeg context: Közúton délről, Szombathely felől a 87-es főúton, Budapest felől Győr, Kapuvár, Fertőszentmiklós érintésével; Bécs felől az A3 autópályán és S31 autóúton; Felsőpulya irányából a B61 úton, illetve Felsőőr és Rohonc felől Bozsok érintésével érhetünk a városba.
A környék kisebb települései közül Lövővel (Sopronhorpácson és Zsirán át) a 8627-es út, Nemescsón át Acsáddal a 8636-os, Kőszegszerdahellyel pedig a 8719-es út köti össze.
Kerékpáron a Fertő-tó felől osztrák oldalon kerékpárutakon; az Őrség felől Ják–Vas-hegy–Bucsu–Bozsok–Cák útvonalon. Bük felől Csepreg érintésével közúton kerekezve, illetve Ólmod érintésével kerékpáros úton.

Kérdések:
Melyik út köti össze Kőszeget Szombathellyel?
Milyen település fekszik Rohonc és Kőszeg között?
Milyen messze esik Bécs Kőszegtól?
Melyik út vezet keresztül Nemescsón?
Megközelíthető-e Kőszeg kerékpáros úton?
qgen: title: Kőszeg context: A várost elkerülték a jelentősebb vasútvonalak, habár 1847-ben tervek is születettek a Bécsújhely–Sopron–Kőszeg–Szombathely–Zalaszentgrót–Nagykanizsa–Fiume vasút létesítésére.1883. augusztus 1-jén nyitották meg a 17,1 km hosszú Szombathely–Kőszeg szárnyvonalat, melyet a Kőszeg–Szombathelyi Helyiérdekű Vasút-társaság épített. 1908. november 5-én adták át a forgalomnak az 56,5 km hosszú Sopron–Kőszeg-vasútvonalat, mely a Felsőpulyai járás településeit is elérhetővé tette a város számára. 1913. november 8-án nyitották meg a Sárvár–Répcevis–Felsőlászló-vasútvonalat, amely révén Csepreg, Bük, Sárvár felé közvetlen kapcsolat létesült. A trianoni békeszerződés következtében azonban a vasútvonalakat a határok többször is metszették. Sopron–Rőtfalva felé 1951. október 6-án állt le a személyforgalom, 1960. szeptember 1-jével a teherforgalom. Jelenleg ütemes menetrend szerinti forgalom zajlik Szombathely irányában.
A vasútvonal 1883-as átadásakor épült Kőszeg vasútállomás mai főépületének elődje, amelyet az 1930-as években bővítettek emelettel, manzárdtetősre. A vasútvonalak 100 éves évfordulóin emléktáblákat avattak az állomáson. A vasútvonalat 2011. október 1-jétől a GYSEV vette át.

Kérdések:
Mikor létesült közvetlen vasúti kapcsolat Kőszeg és Sárvár között?
Mit jelent a GYSEV betűszó?
Mikor nyitották meg a Sopron-Kőszeg vasútvonalat?
Mi lett volna a végállomása a Bécsújhelyből Kőszegen át vezető vasútvonalnak?
Miért nem épült meg a Bécsújhely-Fiume vasútvonal?
qgen: title: Kőszeg context: A számtalan idegenforgalmi látnivaló mellett egyéb kulturális intézmények is várják az érdeklődőket. A Chernel Kálmán Városi Könyvtár a Várkör 35–37. alatt 81 000 könyvvel, 4400 bekötött folyóirattal, 5500 hangzóanyaggal és filmgyűjteménnyel kínál szórakozást.
A Jurisics-vár Művelődési Központ és Várszínház otthona a számos művészeti csoportnak, foglalkozásnak, szakkörnek és nyugdíjas klubnak. A belső várudvar és a Lovagterem a zenés és színházi előadások tere, kiemelkedik ezek közül is a nyári várszínházi programsorozat. Augusztus elején szokták megrendezni az Ostromnapok nevű, többnapos rendezvénysorozatot.

Kérdések:
Kiről nevezték el Kőszeg város könyvtárát?
Minek ad otthont a Jurisics-vár Művelődési Központ?
Mikor tartják az Ostromnapokat Kőszegen?
Ki volt Chernel Kálmán?
Hol tartanak színházi előadásokat Kőszegen?
qgen: title: Kőszeg context: A városban szerteágazó sportágakkal találkozhatunk, lehetőséget biztosítva a versenysportokra és kikapcsolódásra. A Kőszegi Sportegyesület központja a Lóránt Gyula olimpikon labdarúgóról elnevezett sporttelep. Itt a labdarúgás mellett helyet kaptak a teniszpályák is. A Kenyér-hegy oldalán van a télen-nyáron működő síugrósánc, ezt Magyarország egyetlen síugró szakosztálya használja. A sportegyesületnek ökölvívó szakosztálya is van, amely hosszú ideig Nemes Emil vezetésével működött. A kerékpározókat a Csónakázótó mellett székelő Kerékpáros Egyesület fogja össze. A Dr. Nagy László Gyógypedagógia Intézet területén van a 2000-ben átadott fedett uszoda, 25 m-es feszített vizű medencével.

Kérdések:
Ki a névadója a Kőszegi Sportegyesület központjának?
Ki volt Lóránt Gyula?
Hol vannak a Kőszegi Sportegyesület teniszpályái?
Melyik városban működik Magyarország egyetlen síugró szakosztálya?
Hol található a kőszegi síugrósánc?
Hol van a székhelye a Kőszegi Kerékpáros Egyesületek?
Mikor nyílt meg Kőszegen a fedett uszoda?
Hány szakosztály működik a Kőszegi Sportegyesületben?
Hány uszoda található Kőszegen?
qgen: title: Kőszeg context: A város műemlékei szerencsére átvészelték a háborúkat. A város idegenforgalma a rendszerváltás után élénkült meg igazán, ma Vas megye egyik legkedveltebb turisztikai célpontja. A szűkebb értelemben vett Kőszeg-hegyalja az Írottkő Natúrpark része. A műemléki jegyzék alapján a városban 326 épület, építmény van országos egyedi védelem alatt. Mindemellett a belváros és az azt övező zóna műemléki területként védi az örökségük fennmaradását. A legfőbb látnivalók az óvárosban helyezkednek el, melyet a Várkör vonala zár körül, ez egyben a régi városfal külső vonala is. Több egykori erődítés ma már csak a helyüket jelölő utcák nevében maradt fenn: Tüskevár utca, Sánc utca, Sáncárok utca. A város szépségében azonban a Kőszegi-hegység magaslatairól, valamint Horvátzsidány felől megérkezve, a Guba-hegyről is gyönyörködhetünk.

Kérdések:
Hol találhatók Kőszeg legfőbb látnivalói?
Hol húzódott Kőszeg régi városfala?
Hány épület áll Kőszegen országos műemléki védelem alatt?
Honnan kapta a nevét az Írottkő Natúrpark?
Mi volt a kőszegi Tüskevár?
Áll-e még Kőszegen a Tüskevár?
qgen: title: Kőszeg context: A város egykori központja és vásártere volt, ma közigazgatási központ. Egykor itt volt a város plébániatemploma, pellengére, fontosabb üzletei, sőt a kezdetekben még a temető is, de ma is itt van a város kútja. A téren áll a Levéltár, az Arany Egyszarvú Patikamúzeum, a plébánia, a városháza, a Szent Imre-templom és a Szent Jakab-templom. Nyugati oldalának házai már a 14. században álltak. A keleti házsor mai alakját a 17. században, a földszintes házak átépítésével felépült díszes épületekkel nyerte el. A helyreállítások során rekonstruálták az ún. „dalmát kapukat”, azaz az egykori elárusítóhelyek bejáratát és kínálóját. A tér mai arculatát a Hősök kapuja uralja. 1880-ig itt álló városkaput rossz állapota és keskeny átjárója miatt lebontották, helyette 1932-ben felépült a ma látható épület. Alatta található az 1532-es ostrom emlékműve is. Mellette áll a Tábornokház, ma Városi Múzeum. A tér egykor egyenes volt, a sorozatos feltöltések és a Mária szobor körül kialakított virágágyások, azután az elmúlt évtizedekben végrehajtott burkolások azonban mára lépcsőssé tették.

Kérdések:
Hol volt Kőszeg vásártere?
Mi a neve a kőszegi patikamúzeumnak?
Hány templom található a Jurisics téren?
Mikor épültek a Jurisics-tér legrégebbi házai?
Mit nevezünk dalmát kapunak?
Miért lett dalmát kapu a dalmát kapu?
Mikor épült a mai Hősök kapuja?
Miért kellett lebontani Kőszeg régi városkapuját?
Hogy hívják az épületet, amelyben a Városi Múzeum működik Kőszegen?
Milyen a Jurisics-tér kialakítása?
Milyen ostrom zajlott Kőszegen 1532-ben?
qgen: title: Kőszeg context: Arató András (1945–) villamosmérnök, „Hide the pain Harold”
Bartha László (1908–1998) Kossuth-díjas festőművész, grafikus. 1968-tól haláláig Kőszegen élt és alkotott.
Bechtold István ornitológus (1927–1991), a Kőszegi-hegység madárvilágának kutatója, solymász. Rajzolatait őrzik a Szőlő jövésnek könyve bejegyzései. Karikatúráival a város polgárainak állított görbe tükröt.
Berdál Valéria operaénekesnő (1933–2003)
Itt született Bersek József honvéd ezredes, jószágkormányzó (1807–1865).
Chernel István ornitológus (1865–1922) és a síelés megszállottja, aki a természetben végzett megfigyelései mellett 1891-ben Norvégiában megismerkedett a sízéssel, majd a témában írt könyvével lerakta a sportág hazai alapjait.
Chernel Kálmán helytörténész (1822–1891), fő műve a Kőszeg sz. kir. város jelene és multja című könyv, róla nevezték el a város könyvtárát.
Csekonics József (1757–1824) tábornok, a magyar lótenyésztés történetének nagy alakja, a magyar állami ménestelepek megalapítója; Kőszegen született, itt töltötte gimnáziumi éveit.
Faludi Ferenc jezsuita szerzetes, író, költő, műfordító (1704–1779), a városban tanult, majd három évig tanított is.

Kérdések:
Hogy hívták Kőszeg híres operaénekesét?
Mi köti Faludi Ferenc szerzetest Kőszeghez?
Mit alapított Csekonics József?
Hány ménestelepet hozott létre Csekonics József?
Hol tanult meg Chernel István síelni?
Milyen családi kapcsolat köti össze Chernel Istvánt és Kálmánt?
Kik voltak Kőszeg híres ornitológusai?
Találkozott-e egymással személyesen Chernel István és Bechtold István?
qgen: title: Kőszeg context: Fászl István ornitológus (1838–1900), bencés tanár, legjelentősebb munkája a Fertő madárvilágának a leírása.
Festetics Imre genetikus (1762–1847), aki 1819-ben Brünnben tette közzé közleményét a természet genetikai törvényszerűségeiről, megelőzve Gregor Mendel tanulmányait.
Freh Alfonz Sándor (1832–1918) bencés tanár, botanikus, entomológus
Gráf Zsuzsanna (1959–) ének-zene- és zongoratanár, karvezető, az Angelica Leánykar Liszt Ferenc-díjas karvezetője
Gottfried Lehmann (1664–1701), porosz katonatiszt, a bécsújhelyi börtönparancsnoka, II. Rákóczi Ferenc szökésének kulcsembere volt, s ezért az életével fizetett. 1705-ben a kurucok temették újra a kőszegi temetőben, ma egy utca is viseli a nevét az északi városrészben.
Hadik András huszártábornok (1710–1790), a magyar huszárok élén Berlin megsarcolója, később Bukovina kormányzója, a bécsi Udvari Haditanács elnöke.
Jurisics Miklós várkapitány (1490–1544), az 1532-es kőszegi ostrom során maréknyi csapatával megvédte a várost. Tettéért báró címet kapott, majd később öt alsó-ausztriai terület kapitánya lett.
Kárpáti Sándor (1872–1939), zeneszerző, zenepedagógus
Kelemen Zoltán síugró magyar bajnok (1955–), az Eurosport szakkommentátora.

Kérdések:
Milyen díjat nyert el Gráf Zsuzsanna karvezető?
Honnan szökött meg II. Rákóczi Ferenc?
Hol nyugszik Gottfried Lehmann?
Melyik terület kormányzója volt Hadik András?
Kitől védte meg Kőszeget Jurisics Miklós?
Mely sportágban jeleskedett Kelemen Zoltán?
Ki írta le a Fertő madárvilágát?
Mivel foglalkozik egy entomológus?
qgen: title: Kőszeg context: Kereki Zoltán (1953–) labdarúgó, edző
D. Keveházi László evangélikus lelkész (1928–), egyháztörténész.
Kincses Pál reformátor (16. század–17. század), protestáns lelkész
Kiss János (altábornagy) (1883–1944), a kőszegi katonai alreáliskola tanára, a nyilas hatalomátvételt követően a Magyar Nemzeti Felkelés Felszabadító Bizottságának katonai vezetője, árulás révén elfogták és Budapesten kivégezték.
Kőszeghy Károly operaénekes (1820–1891)
Kőszegi Judit (1944–) grafikus, karikaturista, könyvillusztrátor Szignója : judi (Kőszegen született)
Kratochvil Károly magyar katonatiszt (1869–1946), részt vett az első világháborúban, később a Székely Hadosztály vezetője volt.
Kristóf Ágota (1935–2011), 1956-ban emigrált Svájcba, francia nyelven publikáló, világhírű magyar írónő
Küttel Dezső szakgyógyszerész (1917–1991)
Lakatos Ferenc (1939–) újságíró, karikaturista
Lenk Ignác kőszegi születésű cs. kir. altábornagy, földrajztudós (1766–1842)
Lóránt Gyula válogatott labdarúgó Kőszeg, (1923–1981), az Aranycsapat tagja, olimpiai bajnok 1952-ben
Mecséry Dániel (1759–1823) altábornagy
Miske Kálmán (1860–1943) régész, múzeumigazgató

Kérdések:
Hogy halt meg Kiss János altábornagy?
Milyen nyelven jelenteti meg műveit Kristóf Ágota írónő?
Melyik múzeum igazgatója volt Miske Kálmán?
Hol született Lenk Ignác?
Melyik híres kőszegi vezette a Székely Hadosztályt?
Mikor lett olimpiai bajnok Lóránt Gyula?
Melyik újságnak dolgozott Lakatos Ferenc karikaturista?
qgen: title: Kőszeg context: Németh-Csóka Mihály (1927- ) orvos, bikémikus, az MTA doktora, a magyar klinikiai laborszakasszisztens-képzés egyik megteremtője.
Niczky Kristóf (1725–1787), az egykori kőszegi bencés gimnázium diákja, a Szent-István-rend lovagja, tárnokmester, országbíró, királyi személynök. Emlékét a volt iskola felén tábla őrzi.
Ottlik Géza író (1912–1990), az Iskola a határon című mű írója (1959)
Palotai József (1806–1867), piarista szerzetes, a Magyar Tudományos Akadémia tagja
Pertorini Rezső (1927–1980), neurológus szakorvos, pszichiáter
Rájnis József (1741–1812) tanár, a magyar jakobinus mozgalom tagja
Ritter-Rédei János (1846-1911) evangélikus néptanító, karnagy
Saxlehner András (1815–1889), a Hunyadi János keserűvíztelep alapítója
Schey Frigyes (1815–1881) Kőszegen született és iskolát is itt végző, de később Bécsben élő bankár, kereskedő, mecénás, alapító. A támogatásával kezdte meg a működését a Wiener Stadttheater, aminek elnöke is lett, a Wiener Musikvereins, a Künstlerhaus Wien, és anyagilag támogatta az Osztrák–magyar északi-sarki expedíciót.

Kérdések:
Milyen tisztség a személynök?
Ki alapította a Hunyadi János keserűvíztelepet?
Ki írta az Iskola a határon című könyvet?
Hány éves volt Ottlik, amikor megjelent az Iskola a határon című műve?
Hol tanult Niczky Kristóf?
Mivel támogatta Schey Frigyes az Osztrák-magyar északi-sarki expedíciót?
Mikor volt az Osztrák–magyar északi-sarki expedíció?
qgen: title: Kőszeg context: Schey Fülöp (1798–1881) Kőszeg bankár, kereskedő, a kőszegi szegények és a város legnagyobb mecénása. Ő alapította a városi kórházat, az Elisabethinumot (Kisdedóvó), az Albrechtinumot (Szegényház) és építtette a Zsinagógát.
Schneller Vilmos (1821–1893) evangélikus lelkész
Sipeki Tibor 1947 színész, itt született.
Szabadváry Ferenc (1923–2006) Széchenyi-díjas kémikus, MTA-tag
Szabó Imre honvédtiszt (1820–1865), hadügyi államtitkár
Széchy Mária (Murányi Vénusz), 1676. október 15-től 1679. július 18-án bekövetkezett haláláig a városban élt. A Szent Jakab-templomban, a jezsuiták egykori templomában helyezték örök nyugalomra.
Takács Miklós erdész, szociáldemokrata politikus
Torkos László (1839 – 1939) író, költő, műfordító, a Kisfaludy Társaság és a Petőfi Társaság tagja
Üxküll-Gyllenband Miklós gróf (1877–1944), német katonatiszt, Claus Schenk von Stauffenberg rokonaként részt vett a merénylet kísérletben, majd a Hitlerrel szembeni ellenállás mártírja lett.
Waisbecker Antal (1835–1916), orvos, botanikus

Kérdések:
Ki volt Kőszeg legnagyobb mecénása?
Ki építtette a kőszegi zsinagógát?
Mi volt a neve Kőszeg szegényházának?
Hol található Széchy Mária sírja?
Milyen merényletben vett részt Üxküll-Gyllenband Miklós?
Miért hívták Széchy Máriát a Murányi Vénusznak?
qgen: title: Lady Gaga context: 2005-ben Gaga két dalt vett fel Melle Mel hiphop énekesnővel Cricket Casey The Portal in the Park című gyermekregényének hangoskönyvéhez. Később néhány New York-i barátjával közösen megalapították az SGBand nevű együttest. Egy New Jersey-i italbolt alatti stúdióban készítettek egy középlemezt, amelynek dalai Fiona Apple balladáira emlékeztetnek. New York-szerte számos koncertet adtak és a belvárosi Lower East Side-i klubélet állandó szereplőivé váltak. 2006 júniusában a Dalszerző Hírességek Csarnokának beiktató rendezvénye után, Wendy Starland tehetségkutató ügynök bemutatta Gagát Rob Fusari zenei producernek. Fusari együttműködött Gagával, aki naponta utazott New Jersey-be, elősegítve dalainak fejlesztését és új anyagok összeállítását. A producer elmondta, hogy 2006 májusában randevúzni kezdtek, és azt állította, hogy ő volt az első ember, aki „Lady Gagának” hívta, amely a Queen Radio Ga Ga dalából származott. Kapcsolatuk 2007 januárjáig tartott.

Kérdések:
Hogyan működött együtt Lady Gaga és Melle Mel 2005-ben?
Mikor alapította Lady Gaga az SGBand nevű együttest?
Lady Gaga kikkel alapította meg az SGBand nevű együttest?
Hol lépett fel Lady Gaga az SGBand nevű együttesével?
Lady Gaga és Rob Fusari mikor ismerkedtek meg?
Ki az a Rob Fusari?
Ki mutatta be Lady Gagát Rob Fusari producernek?
Kitől származik Lady Gaga neve?
Honnan kapta a nevét Lady Gaga?
Lady Gaga és Robert Fusari viszonya mikor ért véget?
Miért ért véget Robert Fusari és Lady Gaga romantikus kapcsolata 2007-ben?
qgen: title: Lady Gaga context: Fusari és Gaga megalapították a Team Lovechild korlátolt felelősségű társaságot Gaga karrierjének népszerűsítése érdekében. Elektropop stílusú dalokat gyártottak, melyeket aztán különféle zenei vezetőknek küldtek szét. Joshua Sarubin, a Def Jam Recordings kiadó egyik vezetője pozitívan reagált a felvételekre, és miután Sarubin felettese, Antonio "L.A." Reid jóváhagyta, Gaga 2006 szeptemberében leszerződött a Def Jamhez. Három hónappal később a kiadó felbontotta a szerződést és Gaga hazaköltözött családjához. Ezek után neoburleszk előadásokon kezdett fellépni, melyek elmondása szerint a szabadságot jelentették. Ez idő alatt ismerkedett meg Lady Starlight előadóművésszel, aki segített neki megformálni színpadi személyét. Immár művésznevét használva együtt léptek fel több belvárosi klubban – úgy mint a Mercury Lounge, a The Bitter End, valamint a Rockwood Music Hall – saját élő showjukkal, a Lady Gaga and The Starlight Revue-vel. Műsoruk szórakoztató pop/rock show és az 1970-es évek művészetének keveréke volt. 2007 augusztusában felkérték őket, hogy lépjenek fel műsorukkal a Lollapalooza amerikai zenei fesztiválon.

Kérdések:
Kik alapították meg a Team Lovechild Kft-t?
A Team Lovechild korlátolt felelősségű társaság mikor jött létre?
Milyen célból hozták létre a Team Lovechild Kft-t?
Milyen dalokat vett fel Lady Gaga a Team Lovechild társaság égisze alatt?
Ki figyelt fel Lady Gagára a Def Jam Recordings kiadónál?
Mikor szerződött le Lady Gaga a Def Jam Recordings kiadóval?
Lady Gaga mennyi ideig dolgozott a Def Jam Recordings kiadóval?
Lady Gaga miért hagyta ott három hónap után a Def Jam Recordings kiadót?
Lady Gaga kivel dolgozott együtt színpadi személyiségének a kialakításán?
Gaga színpadi személyiségének mik a fő jellemzői?
Hol lépett fel Lady Starlight és Lady Gaga a közös showműsorukkal?
Mi volt Lady Gaga és Lady Starlight közös műsorának a címe?
A Lady Gaga and The Starlight Revue milyen típusú műsor volt?
Kik szerepeltek a Lady Gaga and The Starlight Revue című műsorban?
qgen: title: Lady Gaga context: A Rolling Stone magazin évente kiadott „Hot 100” nevű különszáma 2009 májusában a szinte meztelen – csak műanyag buborékokkal betakart – Lady Gagával a borítón látott napvilágot. A lapban beszélt arról, hogy miközben New Yorkban a karrierje beindításáért küzdött, szerelmi viszonya volt egy heavy metal együttes dobosával. Hozzátette, hogy ő volt az, aki a szakítás mellett döntött, és hogy a kapcsolat nagy inspirációt jelentett a The Fame dalainál. Gagát összesen kilenc díjra jelölték a 2009-es MTV Video Music Awards-on, és megnyerte A legjobb új előadónak járó díjat, illetve Paparazzi című kislemeze is begyűjtött két díjat A legjobb művészeti rendezés és A legjobb speciális effektek kategóriákban. 2009 októberében megnyerte a Billboard magazin „Rising Star of 2009” díját, mint legjobb új előadó. 2009. október 10-én Barack Obama amerikai elnökkel együtt részt vett a „Nemzeti ebéd” elnevezésű rendezvényen, amelyet az Egyesült Államok legnagyobb meleg, leszbikus, és transzszexuális egyesülete, a Human Rights Campaign rendezett, majd csatlakozott a szervezet által rendezett felvonuláshoz.

Kérdések:
Melyik újság címlapján jelent meg Lady Gaga szinte meztelenül 2009 májusában?
Mi adta a The Fame dalaihoz az inspirációt Lady Gaga számára?
Melyik heavy metal dobossal volt viszonya Lady Gagának a karrierje elején?
Hány jelölést kapott Gaga 2009-ben az MTV Video Music Awards-on?
Milyen díjakat kapott Gaga a 2009-es MTV Video Music Awards-on?
Lady Gaga mikor nyerte meg a Rising Star of 2009 díjat?
Ki ítélte oda Lady Gagának a Rising Star of 2009 díjat?
Mikor ebédelt együtt Barack Obama és Lady Gaga?
Lady Gaga homofób?
Milyen társadalmi ügy mellett állt ki Gaga Barack Obama amerikai elnökkel közösen?
Ki rendezte azt a rendezvényt, ahol Barack Obama és Lady Gaga együtt ebédeltek?
A Human Rights Campaign milyen szervezet?
qgen: title: Lady Gaga context: Az Artpop az énekesnő személyes véleményét tükrözi a hírnévről, szerelemről, szexről, függőségekről, a médiáról és a művészetekről. A Billboard magazin R&B, techno, diszkó, és rock lemezként írta le. A Cheek to Cheek-kel Gaga a dzsessz stílusban próbálta ki magát. A Joanne albumon a country, funk, pop, dance, rock, elektronikus zene és folk stílusok uralkodnak. Témáiban az énekesnő magánélete is hangsúlyos szerepet kapott. Az A Star Is Born filmzenei album blues rock, country és bubblegum pop elemeket tartalmaz. A Billboard szerint dalai a változásról, a szenvedésről és a szerelemről szólnak. Chromatica című albumával Gaga visszatért a dance-pop gyökereihez és többek között megénekli a mentális egészséggel kapcsolatos küzdelmeit. Tony Bennett-tel való második közös albuma, a Love for Sale Cole Porter-feldolgozásokat tartalmaz.

Kérdések:
Lady Gaga Artpop albuma milyen stílusú zenéket tartalmaz?
Lady Gaga melyik albumában énekel a mentális egészséggel kapcsolatos problémáiról?
Kivel készítette Lady Gaga a Love for Sale című albumát?
qgen: title: Lady Gaga context: Lady Gaga zenéjének, öltözködésének és személyének megítélése nem egységes. A modern kultúrára gyakorolt hatásáról és globális szupersztárrá emelkedéséről Mathieu Deflem szociológus 2011-ben kurzust indított a Dél-Karolinai Egyetemen „Lady Gaga és a hírnév szociológiája” címen. Amikor Gaga az egykori amerikai elnökkel, Barack Obamával találkozott a Human Rights Campaign („Emberi Jogok Kampánya”) adománygyűjtő eseményén, Obama „félelmetesként” írta le a találkozást, mivel 40 centiméteres magas sarkú cipőjével Gaga volt a legmagasabb nő a teremben. Barbara Walters újságíró az ABC News csatornán „2009 tíz legelbűvölőbb embere” közé választotta Lady Gagát. Az interjú során Gaga eloszlatta és csupán városi legendának nevezte azon pletykákat, melyek egy előnytelen kép után terjedtek el, miszerint hermafrodita lenne. A témával kapcsolatban kifejezte érdeklődését a kétneműség iránt. Camille Paglia, a The Sunday Times írója 2010-ben úgy vélte, hogy Gaga „egy mainstream termék, aki azt állítja, hogy a különcöknek énekel, a lázadóknak és megfosztottaknak, miközben ő egyik sem ezek közül.

Kérdések:
Ki indított egyetemi kurzust Dél-Karolinában Lady Gaga és a hírnév szociológiája címmel?
Melyik egyetem indított kurzust 2011-ben Lady Gagáról?
Miről szólt a Lady Gaga és a hírnév szociológiája című 2011-es kurzus a Dél-Karolinai Egyetemen?
Miért gondolta félelmetesnek Barack Obama a Lady Gagával való találkozást?
Melyik újságírótól kapta Lady Gaga 2009-ben az év egyik legelbűvölőbb embere címet?
Lady Gaga hermafrodita?
Kik azok a hermafroditák?
Lady Gaga miért találja érdekesnek a kétneműséget?
Melyik újságnak írt Camille Paglia 2010-ben?
qgen: title: Lady Gaga context: Gaga korai énekesnői sikereit leginkább meleg rajongóinak köszönhette. Karrierje elején nehézségekbe ütközött, amikor dalai rádiókba kerülését próbálta elérni. Ennek kapcsán ezt mondta: „A fordulópontot számomra a meleg közösség jelentette. Olyan sok meleg rajongóm van, akik nagyon hűségesek hozzám, és nagy szerepük van abban, hogy összeszedtem magam. Mindig mellettem állnak, és én is mindig mellettük leszek. Nem egyszerű dolog megteremteni a rajongói bázisomat.” Debütáló albumának, a The Fame-nek köszönetnyilvánító részében megköszönte a FlyLife nevű, terjesztéssel foglalkozó New York-i LMBT-szervezetnek a segítségét. Ezt írta: „Ti voltatok az első szívdobbanás ebben a projektben, és támogatásotok a világot jelenti nekem. Mindig küzdeni fogok a meleg közösségért, összefogva veletek, ezzel a hihetetlen csapattal”. Gaga egyik első TV-fellépése a NewNowNext Awards gála volt 2008 májusában, amelyet a Logo nevű, a meleg és leszbikus közösséget megcélozó csatorna közvetített. Első kislemezdalát, a Just Dance-et adta elő. 2008 júniusában a San Franciscó-i melegfelvonuláson is elénekelte a dalt.

Kérdések:
Mi köze Lady Gagának a homoszexuálisokhoz?
Mikor lépett fel Lady Gaga a NewNowNext Awards gálán?
Melyik dalt adta elő Lady Gaga a 2008-as NewNowNext Awards gálán?
Melyik dalt énekelte el Lady Gaga 2008-ban a San Francisco-i melegfelvonuláson?
qgen: title: Lady Gaga context: Amerikai nonprofit szervezet, alapító tagja Lady Gaga és édesanyja, Cynthia Germanotta. Az alapítványt 2011-ben hozták létre, melynek fő célja az ifjúság inspirálása, védelme és egy kedvesebb világ létrehozása a melegek, leszbikusok, biszexuálisok, transzneműek és minden megfélemlített és terrorizált fiatal számára. A cél a bántalmazások, és öngyilkosságok megelőzése.
Lady Gaga 2011 szeptemberében találkozott Barack Obama amerikai elnökkel, hogy beszéljenek a témáról és Gaga azon terveiről, hogy megelőzzék az erőszakoskodásokat. Szó volt a tizennégy éves Jamey Rodemeyerről, aki azért vetett véget életének, mert homoszexualitása miatt terrorizálták. Halála előtt feltöltött egy videót az internetre („It Gets Better”), és megosztotta azt Facebook oldalán.
A The Guardian szintén észrevette Lady Gaga érdeklődését a pusztító iskolai lövöldözések iránt, amit a diákok követtek el.
Lady Gaga azt mondta, hogy az iskolák erőteljes helyek, hogy társadalmi változást tegyenek, ezért reméli, hogy üzenete szeretetet, elfogadást és toleranciát fog nyújtani. „A nap végén a cél nem csak az áldozat megmentése" (mondja) – "szintén meg kell menteni a zsarnokot.”

Kérdések:
Kik hozták létre a Born This Way alapítványt?
Hogy hívják Lady Gaga édesanyját?
=2. Mi a neve Lady Gaga édesanyjának?
Mikor hozta létre Lady Gaga a Born This Way alapítványt?
Milyen céllal hívta életre Lady Gaga a Born This Way alapítványt?
Lady Gaga miért találkozott Barack Obama amerikai elnökkel 2011 szeptemberében?
Miért lett öngyilkos a tizennégy éves Jamey Rodemeyer?
qgen: title: Lillafüredi Palotaszálló context: A lillafüredi Palotaszálló három völgy találkozásában épült, Lux Kálmán tervei alapján. Nem tudni, milyen körülmények között és miért ő kapta a megbízást, arról sem tudni, miért ezt ez építészeti stílust választotta. Az azonban, hogy fő művének az esztergomi királyi palota maradványainak rekonstrukcióját tartják, valamint 1922-ben jelentette meg A budai várpalota Mátyás király korában című tanulmányát, talán magyarázat lehet a stílusválasztásra. A szálló főhomlokzata a Hámori-tóra, illetve a Szinva patakra néz, a déli homlokzat a lillafüredi völgy felé. Az épület harmonikusan illeszkedik természetes és átalakított környezetébe, művészi fotók és képeslapok sokasága tanúskodik erről átadásától napjainkig, és minden oldalról kiváló témát ad az amatőr és profi fotósok számára.

Kérdések:
Ki tervezte a lillafüredi Palotaszállót?
Milyen stílusú a Palotaszálló?
Hová néz a Palotaszálló déli homlokzata?
Melyik településen épült a Palotaszálló?
Kiről kapta a nevét Lillafüred?
Mikor épült a lillafüredi Palotaszálló?
qgen: title: Lillafüredi Palotaszálló context: Szorosan a Palotaszálló kialakításához, külső megjelenéséhez kapcsolódnak a szálloda függőkertjei. Azt nem tudni, hogy a függőkertek kialakítása Lux Kálmán elképzelése volt, vagy Révay Ferencé. Minden esetre logikusnak látszott, hogy a kitermelt kőzetek és föld elhelyezését a hegyoldalban teraszok kialakításával oldják meg, a végeredmény pedig a Palotaszálló fontos látványeleme lett. A kitermelt kőzet maradék részét porrá őrölve a Hortobágy szikes talajának a javítására használták fel. Hámor felé az öt terasz 1929-re alakult ki. A teraszokat várfalszerű, lőréses kialakítású támfalakkal erősítették meg, lépcsők kötik össze, és sétára, kikapcsolódásra, pihenésre alkalmasak. A függőkerteket az államosításig kertész gondozta, és addig olyan növényzettel ültették be, amely – elsősorban magasságával – nem zavarta az épületegyüttes összhatását. A park növényzettel ellátására Majláthon díszkertészetet, a papírgyár fölött pedig csemetekertet alakítottak ki. A későbbi években, a gondozás hiánya miatt a növényzet elvadult, ami kedvezőtlenül befolyásolta a függőkertek látványát.

Kérdések:
Miből alakították ki a Palotaszálló függőkertjének teraszait?
Az összes kitermelt kőzetet felhasználták a Palotaszálló függőkertjéhez?
Ki volt Révay Ferenc?
Hány terasza van a függőkertnek Lillafüreden?
Mi teremti meg a kapcsolatot a teraszok között a Palotaszálló függőkertjében?
Mikor államosították a függőkerteket Lillafüreden?
Mi történt az államosítás után a Palotaszálló függőkertjeivel?
Miért vadult el a növényzet a Palotaszálló függőkertjeiben?
Mikorra készültek el a függőkertek teraszai Lillafüreden?
Milyen támfalai vannak a teraszoknak a lillafüredi függőkertekben?
Mióta gondozzák újra a Palotaszálló függőkertjeit?
Melyik területet nevezik Majláthnak Lillafüred környékén?
qgen: title: Lillafüredi Palotaszálló context: A szálloda főbejáratával szemközti lépcsősoron, egy kis teraszon, az 1933-as írótalálkozóra emlékezve emléktáblát helyeztek el 1969-ben, amit 1980-ban márványtáblára cseréltek. A vízesés közelében 2005-ben állították fel Varga Éva szobrászművész remek József Attila-szobrát, aminek az apropóját az adta, hogy a lillafüredi írótalálkozón részt vett József Attila is, és itt írta Óda című szerelmes költeményét. Felavatása óta minden év költészet napján koszorúzást rendeznek a szobornál. A sétányra – restaurálás után – 2001-ben helyezték át azt az emlékoszlopot, ami eredetileg a hámori országút mellett állt, és István főherceg látogatása emlékére készült.
A függőkertekben 2013 őszén tematikus teraszokat alakítottak ki (például zene, költészet, találkozások, virágok, szobrok, vízesés). A „szobrok teraszára” 2013 őszén új szobor is került, Varga Éva alkotása, Herman Ottó bronzszobra. Az „ifjúság teraszán” különböző figurális elemeket helyeztek el, Bencze Gábor szobrászművész műveit. A „zene teraszán” kamara- és kóruskoncertek számára alakítottak ki helyet. A teraszokat 2013 októberében adták át.

Kérdések:
Mikor tartottak írótalálkozót a Palotaszállóban?
Ki vett részt a Palotaszállóban megtartott írótalálkozón?
Kinek az alkotás a lillafüredi vízesés közelében található szobor?
A lillafüredi írótalálkozó melyik résztvevőjéről készült szobor?
Mikor tartják a költészet napját?
Mikor látogatott István főherceg Lillafüredre?
Hány Varga Éva-alkotás található Lillafüreden?
Ki volt Herman Ottó?
Mi történt a Palotaszálló függőkertjeiben 2013 őszén?
qgen: title: Lillafüredi Palotaszálló context: A Palotaszálló építésekor a keskeny nyomtávú lillafüredi kisvasút – ekkor még Szinvavölgyi Erdei Vasút (SZEV) volt a neve – már üzemelt, és a Bükkben kitermelt fa szállítása céljából építették. A Miskolcról, a Szent Anna-templom melletti Fáskerttől induló fővonal 1919–1920-ban készült, és Lillafüred érintésével Garadnáig vezetett. Ezt követően több szárnyvonalat is kiépítettek, amik közül a ládi szárnyvonalat tekintették fontosnak, ugyanis ezen keresztül tervezték a miskolci Tiszai pályaudvarról, sőt a Budapestről érkező vendégek Lillafüredre szállítását. A szálló építése miatt a „Hámor-Lillafüred” megállót feljebb tolták, távolabb a Palotaszállótól, előtte és utána alagutakat fúrtak, a Palotaszállótól való megközelítésére pedig kis aluljárót építettek. A személyszállítás 1924-ben kezdődött, majd a kisvasút neve is megváltozott a ma is használatos Lillafüredi Állami Erdei Vasútra (LÁEV). A ládi vonallal kapcsolatos összeköttetés végső formájában nem valósult meg, a kisvasút 1978-ig a Szent-Anna térről, azóta – napjainkban is – a Dorottya utcai (Kilián-észak) végállomásról szállítja az utasokat.

Kérdések:
Minek a rövidítése a LÁEV?
Mikor épült Lillafüreden a keskeny nyomtávú kisvasút?
Mi volt a lillafüredi kisvasút két végállomása a kezdetekben?
Melyik vonalon tervezték a budapesti vendégeket Lillafüredre szállítani?
Hogyan lehet megközelíteni a kisvasutat a Palotaszállótól?
Miért épült meg a lillafüredi kisvasút?
Mikortól indult meg a személyszállítás a lillafüredi kisvasúton?
Érkeztek-e vendégek Budapestről Lillafüredre a ládi szárnyvonalon keresztül?
Hány megállója van a lillafüredi kisvasútnak?
Milyen fát termeltek ki a Bükkből?
Mely felekezet temploma a miskolci Szent Anna-templom?
Milyen hosszú az aluljáró a lillafüredi kisvasútnál?